ddrg/super_eurlex huggingface dataset:
91/125/EHTY: Neuvostossa kokoontuneiden jäsenvaltioiden hallitusten edustajien päätös, tehty 4 päivänä maaliskuuta 1991, Irakin ja Kuwaitin kanssa käytävän kaupan estämisestä tehdyn päätöksen 90/414/EHTY muuttamisesta



Virallinen lehti nro L 060 , 07/03/1991 s. 0015 - 0015

Suomenk. erityispainos Alue 11 Nide 16 s. 0220

Ruotsink. erityispainos Alue 11 Nide 16 s. 0220



NEUVOSTOSSA KOKOONTUNEIDEN JÄSENVALTIOIDEN HALLITUSTEN EDUSTAJIEN PÄÄTÖS, tehty 4 päivänä maaliskuuta 1991, Irakin ja Kuwaitin kanssa käytävän kaupan estämisestä tehdyn päätöksen 90/414/EHTY muuttamisesta (91/125/EHTY) NEUVOSTOSSA KOKOONTUNEET EUROOPAN HIILI- JA TERÄSYHTEISÖN JÄSENVALTIOIDEN HALLITUSTEN EDUSTAJAT, jotka katsovat, että päätöksellä 90/414/EHTY(1) Euroopan hiili- ja teräsyhteisön perustamissopimuksen soveltamisalaan kuuluvien tuotteiden kauppa Irakin ja Kuwaitin kanssa on kiellettyä Yhdistyneiden Kansakuntien turvallisuusneuvoston päätöslauselmien mukaisesti, joilla nämä kaksi maata asetetaan kauppasulkuun Irakin joukkojen hyökättyä Kuwaitiin ja miehitettyä Kuwaitin, Kuwait on nyt vapautettu, Yhdistyneiden Kansakuntien turvallisuusneuvosto on antanut 2 päivänä maaliskuuta 1991 päätöslauselman 686 (1991), jossa otetaan huomioon, muun muassa, Kuwaitin hallituksen avustamista koskeva päätöslauselman 661 (1990) 9 kohta ja jonka 6 kohdassa vaaditaan, että kaikki jäsenvaltiot, Yhdistyneet Kansakunnat, erikoisjärjestöt ja muut Yhdistyneiden Kansakuntien piirissä toimivat kansainväliset järjestöt toteuttavat kaikki aiheelliset toimenpiteet tehdäkseen yhteistyötä Kuwaitin hallituksen ja kansan kanssa Kuwaitin jälleenrakentamiseksi, poliittista yhteistyötä varten kokoontuneet yhteisö ja sen jäsenvaltiot katsovat, että ei ole mitään syytä pitää voimassa Kuwaitin kauppasulkua koskevia yhteisön toimenpiteitä, ja yhteisö ja sen jäsenvaltiot ovat päättäneet poistaa mainitut toimenpiteet ja sen vuoksi neuvosto on antanut asetuksen (ETY) N:o 542/91(2) muiden kuin Euroopan hiili- ja teräsyhteisön perustamissopimuksen soveltamisalaan kuuluvien tuotteiden kauppasulkua koskevien yhteisön toimenpiteiden kumoamisesta; on tarpeen tehdä päätös, jolla kumotaan mainitut toimenpiteet myös näiden viimeksi mainittujen tuotteiden osalta, sekä yhteisymmärryksessä komission kanssa, OVAT PÄÄTTÄNEET SEURAAVAA: 1 artikla Kumotaan päätöksellä 90/414/EHTY määrätyt Kuwaitia koskevat kiellot 2 päivästä maaliskuuta 1991. 2 artikla Tämä päätös tulee voimaan päivänä, jona se julkaistaan Euroopan yhteisöjen virallisessa lehdessä. Tehty Brysselissä 4 päivänä maaliskuuta 1991. Puheenjohtaja J. F. POOS (1) EYVL N:o L 213, 9.8.1990, s. 3 (2) EYVL N:o L 60, 7.3.1991, s. 5.
91/114/ETY: Neuvostossa kokoontuneiden jäsenvaltioiden hallitusten edustajien päätös, tehty 25 päivänä helmikuuta 1991, uusista suorista Etelä-Afrikan tasavaltaan tehtävistä investoinneista pidättäytymistä koskevan päätöksen 86/517/ETY kumoamisesta



Virallinen lehti nro L 059 , 06/03/1991 s. 0018 - 0018

Suomenk. erityispainos Alue 11 Nide 16 s. 0214

Ruotsink. erityispainos Alue 11 Nide 16 s. 0214



NEUVOSTOSSA KOKOONTUNEIDEN JÄSENVALTIOIDEN HALLITUSTEN EDUSTAJIEN PÄÄTÖS, tehty 25 päivänä helmikuuta 1991, uusista suorista Etelä-Afrikan tasavaltaan tehtävistä investoinneista pidättäytymistä koskevan päätöksen 86/517/ETY kumoamisesta (91/114/ETY) NEUVOSTOSSA KOKOONTUNEET EUROOPAN TALOUSYHTEISÖN JÄSENVALTIOIDEN HALLITUSTEN EDUSTAJAT, jotka katsovat, että Etelä-Afrikassa on tapahtunut vuoden 1990 aikana merkittäviä muutoksia, ja asianomaiset osapuolet ovat tehneet aloitteita rotuerottelupolitiikan lakkauttamiseksi sekä yhtenäisen, ei-rasistisen ja kansanvaltaisen Etelä-Afrikan luomiseksi, olisi kannustettava meneillään olevaa kehitystä, sen vuoksi jäsenvaltiot ovat päättäneet Eurooppa-neuvoston Roomassa 14 ja 15 päivänä joulukuuta 1990 käymissä neuvotteluissa kumota tässä vaiheessa Etelä-Afrikkaan tehtäviä uusia investointeja koskevat kiellot edistääkseen osaltaan työttömyyden poistamista ja parantaakseen taloudellista ja sosiaalista tilannetta tässä maassa, ja sen vuoksi olisi kumottava päätös 86/517/ETY(1),OVAT PÄÄTTÄNEET SEURAAVAA: Ainoa artikla Kumotaan uusista suorista Etelä-Afrikan tasavaltaan tehtävistä investoinneista pidättäytymisestä neuvostossa 27 päivänä lokakuuta 1986 kokoontuneiden jäsenvaltioiden hallitusten edustajien tekemä päätös 86/517/ETY 15 päivästä joulukuuta 1990. Tehty Brysselissä 25 päivänä helmikuuta 1991. Puheenjohtaja J.-C. JUNCKER (1) EYVL N:o L 305, 31.10.1986, s. 45
92/374/ETY, Euratom, EHTY: Euroopan yhteisöjen jäsenvaltioiden hallitusten edustajien päätös, tehty 24 päivänä kesäkuuta 1992, tuomarien nimittämisestä Euroopan yhteisöjen ensimmäisen oikeusasteen tuomioistuimeen



Virallinen lehti nro L 196 , 15/07/1992 s. 0035 - 0035

Suomenk. erityispainos Alue 1 Nide 2 s. 0171

Ruotsink. erityispainos Alue 1 Nide 2 s. 0171



EUROOPAN YHTEISÖJEN JÄSENVALTIOIDEN HALLITUSTEN EDUSTAJIEN PÄÄTÖS, tehty 24 päivänä kesäkuuta 1992, tuomarien nimittämisestä Euroopan yhteisöjen ensimmäisen oikeusasteen tuomioistuimeen (92/374/ETY, Euratom, EHTY) EUROOPAN YHTEISÖJEN JÄSENVALTIOIDEN HALLITUSTEN EDUSTAJAT, jotka ottavat huomioon Euroopan hiili- ja teräsyhteisön perustamissopimuksen ja erityisesti sen 32 d artiklan 3 kohdan, ottavat huomioon Euroopan talousyhteisön perustamissopimuksen ja erityisesti sen 168 a artiklan 3 kohdan, ottavat huomioon Euroopan atomienergiayhteisön perustamissopimuksen ja erityisesti sen 140 a artiklan 3 kohdan, ottavat huomioon Euroopan yhteisöjen ensimmäisen oikeusasteen tuomioistuimen perustamisesta 24 päivänä lokakuuta 1988 tehdyn neuvoston päätöksen 88/591/EHTY, ETY, Euratom (), sekä katsovat, että Euroopan yhteisöjen ensimmäisen oikeusasteen tuomioistuimen tuomarien José Luis da Cruz Vilaçan, Cornelis Paulus Briëtin, Koenraad Lenaertsin, Romain Schintgenin, Bo Vesterdorfin ja Christos G. Yerarisin toimikaudet päättyvät 31 päivänä elokuuta 1992 päätöksen 88/591/EHTY, ETY, Euratom 12 artiklan mukaisesti, ja on suotavaa vaihtaa yhteisön ensimmäisen oikeusasteen tuomioistuimen kokoonpanoa osittain 1 päivästä syyskuuta 1992 alkavaksi ja 31 päivänä elokuuta 1998 päättyväksi kaudeksi, OVAT PÄÄTTÄNEET SEURAAVAA: Ainoa artikla Euroopan yhteisöjen ensimmäisen oikeusasteen tuomioistuimen tuomareiksi 1 päivästä syyskuuta 1992 alkavaksi ja 31 päivänä elokuuta 1998 päättyväksi kaudeksi nimitetään: José Luis da Cruz Vilaça Cornelis Paulus Briët Koenraad Lenaerts Romain Schintgen Bo Vesterdorf Andreas Kalogeropoulos. Tehty Brysselissä 24 päivänä kesäkuuta 1992. Puheenjohtaja J. C. PAULOURO das NEVES () EYVL N:o L 319, 25.11.1988, s. 1
92/156/ETY, Euratom, EHTY: Euroopan yhteisöjen jäsenvaltioiden hallitusten edustajien päätös, tehty 5 päivänä maaliskuuta 1992, tuomarin nimittämisestä Euroopan yhteisöjen ensimmäisen oikeusasteen tuomioistuimeen



Virallinen lehti nro L 067 , 12/03/1992 s. 0039 - 0039

Suomenk. erityispainos Alue 1 Nide 2 s. 0167

Ruotsink. erityispainos Alue 1 Nide 2 s. 0167



EUROOPAN YHTEISÖJEN JÄSENVALTIOIDEN HALLITUSTEN EDUSTAJIEN PÄÄTÖS, tehty 5 päivänä maaliskuuta 1992, tuomarin nimittämisestä Euroopan yhteisöjen ensimmäisen oikeusasteen tuomioistuimeen (92/156/ETY, Euratom, EHTY) EUROOPAN YHTEISÖJEN JÄSENVALTIOIDEN HALLITUSTEN EDUSTAJAT, jotka ottavat huomioon Euroopan hiili- ja teräsyhteisön perustamissopimuksen, erityisesti sen 32 d artiklan 3 kohdan, ottavat huomioon Euroopan talousyhteisön perustamissopimuksen, erityisesti sen 168 a artiklan 3 kohdan, ottavat huomioon Euroopan atomienergiayhteisön perustamissopimuksen, erityisesti sen 140 a artiklan 3 kohdan, ottavat huomioon Euroopan yhteisöjen ensimmäisen oikeusasteen tuomioistuimen perustamisesta 24 päivänä lokakuuta 1988 tehdyn neuvoston päätöksen 88/591/EHTY, ETY, Euratom (), sekä katsovat, että David Edward, Euroopan yhteisöjen ensimmäisen oikeusasteen tuomioistuimen tuomari, on yhteisön ensimmäisen oikeusasteen tuomioistuimen presidentille osoitetussa ja neuvoston puheenjohtajalle toimitetussa, 7 päivänä helmikuuta 1992 päivätyssä kirjeessään pyytänyt eroa 10 päivästä maaliskuuta 1992 alkaen, ja Euroopan hiili- ja teräsyhteisön tuomioistuimen perussääntöä koskevan pöytäkirjan 44 ja 8 artiklan, Euroopan talousyhteisön tuomioistuimen perussääntöä koskevan pöytäkirjan 44 ja 7 artiklan sekä Euroopan atomienergiayhteisön tuomioistuimen perussääntöä koskevan pöytäkirjan 45 ja 7 artiklan nojalla on tarpeen nimittää David Edwardin jäljellä olevaksi toimikaudeksi tuomari, OVAT PÄÄTTÄNEET SEURAAVAA: 1 artikla Yhteisön tuomioistuimen tuomariksi 31 päivään elokuuta 1995 asti nimitetään Christopher Bellamy. 2 artikla Tämä päätös tulee voimaan 10 päivästä maaliskuuta 1992 alkaen. Tehty Brysselissä 5 päivänä maaliskuuta 1992. Puheenjohtaja J. C. PAULOURO das NEVES () EYVL N:o L 319, 25.11.1988, s. 1
92/74/ETY, Euratom, EHTY: Euroopan yhteisöjen jäsenvaltioiden hallitusten edustajien päätös, tehty 29 päivänä tammikuuta 1992, tuomarin nimittämisestä yhteisön tuomioistuimeen



Virallinen lehti nro L 030 , 06/02/1992 s. 0022 - 0022

Suomenk. erityispainos Alue 1 Nide 2 s. 0164

Ruotsink. erityispainos Alue 1 Nide 2 s. 0164



EUROOPAN YHTEISÖJEN JÄSENVALTIOIDEN HALLITUSTEN EDUSTAJIEN PÄÄTÖS, tehty 29 päivänä tammikuuta 1992, tuomarin nimittämisestä yhteisön tuomioistuimeen (92/74/ETY, Euratom, EHTY) EUROOPAN YHTEISÖJEN JÄSENVALTIOIDEN HALLITUSTEN EDUSTAJAT, jotka ottavat huomioon Euroopan hiili- ja teräsyhteisön perustamissopimuksen, erityisesti sen 32 b artiklan, ottavat huomioon Euroopan talousyhteisön perustamissopimuksen, erityisesti sen 167 artiklan, ottavat huomioon Euroopan atomienergiayhteisön perustamissopimuksen, erityisesti sen 139 artiklan, sekä katsovat, että Sir Gordon Slynn, Euroopan yhteisöjen tuomioistuimen tuomari, on yhteisön tuomioistuimen presidentille osoitetuissa ja neuvoston puheenjohtajalle toimitetuissa, 14 päivänä joulukuuta 1991 ja 14 päivänä tammikuuta 1992 päivätyissä kirjeissään pyytänyt eroa 10 päivästä maaliskuuta 1992 alkaen, ja Euroopan hiili- ja teräsyhteisön tuomioistuimen perussääntöä koskevan pöytäkirjan 8 artiklan, Euroopan talousyhteisön tuomioistuimen perussääntöä koskevan pöytäkirjan 7 artiklan sekä Euroopan atomienergiayhteisön tuomioistuimen perussääntöä koskevan pöytäkirjan 7 artiklan nojalla on tarpeen nimittää Sir Gordon Slynnin jäljellä olevaksi toimikaudeksi tuomari, OVAT PÄÄTTÄNEET SEURAAVAA: 1 artikla Yhteisön tuomioistuimen tuomariksi 6 päivään lokakuuta 1994 asti nimitetään David A.O. Edward. 2 artikla Tämä päätös tulee voimaan 10 päivänä maaliskuuta 1992. Tehty Brysselissä 29 päivänä tammikuuta 1992. Puheenjohtaja J. C. PAULOURO das NEVES
Schengenin säännöstö - Toimeenpanevan komitean päätös, tehty 14 päivänä joulukuuta 1993, Schengenin tietojärjestelmän teknisen tuen yksikön (C.SIS) perustamis- ja käyttökustannuksia koskevasta rahoitusasetuksesta (SCH/Com-ex (93) 16)



Virallinen lehti nro L 239 , 22/09/2000 s. 0439 - 0439



TOIMEENPANEVAN KOMITEAN PÄÄTÖS, tehty 14 päivänä joulukuuta 1993, Schengenin tietojärjestelmän teknisen tuen yksikön (C.SIS) perustamis- ja käyttökustannuksia koskevasta rahoitusasetuksesta (SCH/Com-ex (93) 16) TOIMEENPANEVA KOMITEA, joka ottaa huomioon Schengenin sopimuksen soveltamisesta tehdyn yleissopimuksen 132 artiklan, ottaa huomioon kyseisen yleissopimuksen 92 ja 119 artiklan, ON PÄÄTTÄNYT SEURAAVAA: Hyväksytään jäljempänä esitetty Schengenin tietojärjestelmän teknisen tuen yksikön (C.SIS) perustamis- ja käyttökustannuksia koskeva rahoitusasetus(1). Tämä päätös tulee voimaan, kun kaikki Schengenin yleissopimuksen osapuolet ovat ilmoittaneet, että kunkin valtion voimassa olevan lainsäädännön mukaiset menettelyt, joiden perusteella tämä päätös on sitovasti voimassa sen alueella, on saatettu päätökseen. Pariisissa 14 päivänä joulukuuta 1993. Puheenjohtaja A. Lamassoure (1) Ajantasaistettu versio: ks. SCH/Com-ex (97) 35.
Schengenin säännöstö - Toimeenpanevan komitean päätös, tehty 14 päivänä joulukuuta 1993, oikeusviranomaisten välisen käytännön yhteistyön parantamisesta laittoman huumausainekaupan torjumisessa (SCH/Com-ex (93) 14)



Virallinen lehti nro L 239 , 22/09/2000 s. 0427 - 0427



TOIMEENPANEVAN KOMITEAN PÄÄTÖS, tehty 14 päivänä joulukuuta 1993, oikeusviranomaisten välisen käytännön yhteistyön parantamisesta laittoman huumausainekaupan torjumisessa (SCH/Com-ex (93) 14) TOIMEENPANEVA KOMITEA, joka ottaa huomioon Schengenin sopimuksen soveltamisesta tehdyn yleissopimuksen 132 artiklan, ottaa huomioon kyseisen yleissopimuksen 48-53 ja 70-76 artiklan, ON PÄÄTTÄNYT SEURAAVAA: Oikeusviranomaisten välisen käytännön yhteistyön parantamiseksi laittoman huumausainekaupan torjumisessa sopimuspuolet sitoutuvat toimimaan niin, että mikäli pyynnön vastaanottanut viranomainen aikoo kieltäytyä suostumasta oikeusapupyyntöön kokonaan tai osittain, pyynnön esittäneelle viranomaiselle ilmoitetaan kieltäytymisen syyt ja ilmoitetaan mahdollisuuksien mukaan edellytykset, joilla oikeusapupyyntöön voitaisiin suostua. Tämä päätös tulee voimaan sen jälkeen, kun kaikki Schengenin sopimuksen soveltamisesta tehdyn yleissopimuksen sopimuspuolet ovat ilmoittaneet, että näiden päätösten voimaantulon niiden alueella edellyttämät asianomaisen kansallisen lainsäädännön mukaiset toimenpiteet on saatettu päätökseen. Pariisissa 14 päivänä joulukuuta 1993. Puheenjohtaja A. Lamassoure
Schengenin säännöstö - Toimeenpanevan komitean päätös, tehty 14 päivänä joulukuuta 1993, tiettyjen asiakirjojen luottamuksellisuudesta (SCH/Com-ex (93) 22 rev)



Virallinen lehti nro L 239 , 22/09/2000 s. 0129 - 0129



TOIMEENPANEVAN KOMITEAN PÄÄTÖS, tehty 14 päivänä joulukuuta 1993, tiettyjen asiakirjojen luottamuksellisuudesta (SCH/Com-ex (93) 22 rev) TOIMEENPANEVA KOMITEA, joka ottaa huomioon Schengenin sopimuksen soveltamisesta tehdyn yleissopimuksen 132 artiklan, ON PÄÄTTÄNYT SEURAAVAA: 1. Voimassa olevan kansallisen lainsäädännön eroista huolimatta tiettyjä asiakirjoja on käsiteltävä luottamuksellisesti seuraavista kolmesta syystä: - Tiettyjen asiakirjojen julkistaminen voi olla ilmeisessä ristiriidassa asetettujen tavoitteiden kanssa. - Tietyissä asiakirjoissa voi lisäksi olla yksittäisiä henkilöitä tai hallinnollisia menettelyjä koskevia tietoja, joita saa julkaista. - Joissakin asiakirjoissa voi lisäksi olla tietoja niiden valmistustavasta tai ulkosuhteiden turvaamista koskevaa tietoa. 2. Seuraavassa lueteltuja asiakirjoja on käsiteltävä luottamuksellisesti: yhteisen konsuliohjeiston liitteet 1, 5, 8, 9 ja 10, viisumipakon alaisten maiden luettelo, yhteinen käsikirja, SIRENE-käsikirja sekä kolme asiakirjaa, jotka mainitaan huumausaineita koskevassa päätöksessä (ulkorajojen tarkastusten tehostaminen: SCH/Stup (92) 45; valvottuja läpilaskuja koskeva käsikirja: SCH/Stup (92) 46 rev 4; sopimusvaltioiden alueelta tapahtuvan laittoman huumausaineiden viennin estämistä koskevat toimet: (SCH/Stup (92) 72 rev 3))(1). 3. Jäsenvaltiot voivat sisällyttää SIRENE-käsikirjan ja yhteisen konsuliohjeiston liitteen 1 (viisumipakon alaisten maiden luettelo) kansallisiin ohjeistoihinsa ja käsikirjoihinsa. Pariisissa 14 päivänä joulukuuta 1993. Puheenjohtaja A. Lamassoure (1) Ks. SCH/Com-ex (98) 17.
93/382/Euratom, EHTY, ETY: Euroopan yhteisöjen jäsenvaltioiden hallitusten edustajien päätös, tehty 30 päivänä kesäkuuta 1993, varapuheenjohtajien nimittämisestä Euroopan yhteisöjen komissioon



Virallinen lehti nro L 164 , 07/07/1993 s. 0011 - 0011

Suomenk. erityispainos Alue 1 Nide 3 s. 0028

Ruotsink. erityispainos Alue 1 Nide 3 s. 0028



EUROOPAN YHTEISÖJEN JÄSENVALTIOIDEN HALLITUSTEN EDUSTAJIEN PÄÄTÖS, tehty 30 päivänä kesäkuuta 1993, varapuheenjohtajien nimittämisestä Euroopan yhteisöjen komissioon (93/382/Euratom, EHTY, ETY) EUROOPAN YHTEISÖJEN JÄSENVALTIOIDEN HALLITUSTEN EDUSTAJAT, jotka ottavat huomioon Euroopan yhteisöjen yhteisen neuvoston ja yhteisen komission perustamisesta tehdyn sopimuksen ja erityisesti sen 14 artiklan, ottavat huomioon jäsenten nimittämisestä Euroopan yhteisöjen komissioon 21 päivänä joulukuuta 1992 tehdyn Euroopan yhteisöjen jäsenvaltioiden hallitusten edustajien päätöksen (), sekä katsovat että, Maastrichtissa 7 päivänä helmikuuta 1992 allekirjoitetun Euroopan unionia koskevan sopimuksen tullessa voimaan edellä mainitun perustamissopimuksen 14 artikla kumotaan ja sovelletaan Euroopan hiili- ja teräsyhteisön perustamissopimuksen uutta 11 artiklaa, Euroopan yhteisön perustamissopimuksen uutta 161 artiklaa ja Euroopan atomienergiayhteisön perustamissopimuksen uutta 130 artiklaa, jotka antavat komissiolle mahdollisuuden nimittää jäsentensä keskuudesta yhden tai kaksi varapuheenjohtajaa, ja on näin ollen suotavaa nimittää tässä päätöksessä nimetyt henkilöt komission varapuheenjohtajiksi 1 päivään heinäkuuta 1993 alkaen Euroopan unionista tehdyn sopimuksen voimaantuloon asti ja enintään 5 päivään tammikuuta 1995 asti, OVAT PÄÄTTÄNEET SEURAAVAA: Ainoa artikla Euroopan yhteisöjen komission varapuheenjohtajiksi 1 päivään heinäkuuta 1993 alkaen Maastrichtissa 7 päivänä helmikuuta 1992 allekirjoitetun Euroopan unionista tehdyn sopimuksen voimaantuloon asti ja enintään 5 päivään tammikuuta 1995 asti nimitetään: - Martin Bangemann - Sir Leon Brittan - Henning Christophersen - Manuel Marín González - Antonio Ruberti - Karel Van Miert. Tehty Brysselissä 30 päivänä kesäkuuta 1993. Puheenjohtaja G. RIBERHOLDT () EYVL N:o L 2, 6.1.1993, s. 5
93/2/Euratom, EHTY, ETY: Euroopan yhteisöjen jäsenvaltioiden hallitusten edustajien päätös, tehty 21 päivänä joulukuuta 1992, puheenjohtajan nimittämisestä Euroopan yhteisöjen komissioon



Virallinen lehti nro L 002 , 06/01/1993 s. 0007 - 0007

Suomenk. erityispainos Alue 1 Nide 3 s. 0005

Ruotsink. erityispainos Alue 1 Nide 3 s. 0005



EUROOPAN YHTEISÖJEN JÄSENVALTIOIDEN HALLITUSTEN EDUSTAJIEN PÄÄTÖS, tehty 21 päivänä joulukuuta 1992, puheenjohtajan nimittämisestä Euroopan yhteisöjen komissioon (93/2/Euratom, EHTY, ETY) EUROOPAN YHTEISÖJEN JÄSENVALTIOIDEN HALLITUSTEN EDUSTAJAT, jotka ottavat huomioon Euroopan yhteisöjen yhteisen neuvoston ja yhteisen komission perustamissopimuksen ja erityisesti sen 14 artiklan, ja ottavat huomioon Euroopan yhteisöjen komission jäsenten nimittämisestä 21 päivänä joulukuuta 1992 tehdyn Euroopan yhteisöjen jäsenvaltioiden hallitusten edustajien päätöksen, OVAT PÄÄTTÄNEET SEURAAVAA: Ainoa artikla Euroopan yhteisöjen komission puheenjohtajaksi 6 päivänä tammikuuta 1993 alkavaksi ja 6 päivänä tammikuuta 1995 päättyväksi kaudeksi nimitetään Jacques DELORS. Tehty Brysselissä 21 päivänä joulukuuta 1992. Puheenjohtaja D. HURD
93/1/Euratom, EHTY, ETY: Euroopan yhteisöjen jäsenvaltioiden hallitusten edustajien päätös, tehty 21 päivänä joulukuuta 1992, jäsenten nimittämisestä Euroopan yhteisöjen komissioon



Virallinen lehti nro L 002 , 06/01/1993 s. 0005 - 0006

Suomenk. erityispainos Alue 1 Nide 3 s. 0003

Ruotsink. erityispainos Alue 1 Nide 3 s. 0003



EUROOPAN YHTEISÖJEN JÄSENVALTIOIDEN HALLITUSTEN EDUSTAJIEN PÄÄTÖS, tehty 21 päivänä joulukuuta 1992, jäsenten nimittämisestä Euroopan yhteisöjen komissioon (93/1/Euratom, EHTY, ETY) EUROOPAN YHTEISÖJEN JÄSENVALTIOIDEN HALLITUSTEN EDUSTAJAT, jotka ottavat huomioon Euroopan yhteisöjen yhteisen neuvoston ja yhteisen komission perustamissopimuksen, ja erityisesti sen 10 ja 11 artiklan, sekä katsovat että, edellä mainitun perustamissopimuksen 11 artiklan toisessa kohdassa määrätään erityisesti, että komission jäsenten toimikausi on neljä vuotta; tässä päätöksessä nimetyt henkilöt nimitetään siis mainitun määräyksen nojalla komission jäseniksi 6 päivänä tammikuuta 1993 alkavaksi ja 5 päivänä tammikuuta 1997 päättyväksi kaudeksi; kuitenkin Maastrichtissä 7 päivänä helmikuuta 1992 allekirjoitetun Euroopan unionia koskevan sopimuksen voimaantulo ja erityisesti Euroopan yhteisön perustamissopimukseen lisätty uusi 158 artikla saattaa näin nimitettyjen komission jäsenten toimikaudet päätökseen 5 päivän tammikuuta 1997 sijasta 6 päivänä tammikuuta 1995, OVAT PÄÄTTÄNEET SEURAAVAA: Ainoa artikla Euroopan yhteisöjen komission jäseniksi 6 päivänä tammikuuta 1993 alkaen Euroopan yhteisöjen yhteisen neuvoston ja yhteisen komission perustamisesta tehdyn sopimuksen 11 artiklan toisessa kohdassa määrätyksi kaudeksi, jollei Euroopan unionin voimaantulon seurauksena kyseisellä sopimuksella Euroopan yhteisön perustamissopimukseen lisätyn uuden 158 artiklan soveltamisesta muuta johdu, nimitetään: Martin BANGEMANN Leon BRITTAN QC Henning CHRISTOPHERSEN João DE DEUS ROGADO SALVADOR PINHEIRO Jacques DELORS Pádraig FLYNN Manuel MARÍN GONZÁLES Abel MATUTES JUAN Bruce MILLAN Yannis D. PALEOKRASSASAntonio RUBERTI Peter M. SCHMIDHUBER Christiane SCRIVENER René STEICHEN Hans VAN DEN BROEK Karel VAN MIERT Raniero VANNI d'ARCHIRAFI. Tehty Brysselissä 21 päivänä joulukuuta 1992. Puheenjohtaja D. HURD
Schengenin säännöstö - Toimeenpanevan komitean päätös, tehty 21 päivänä marraskuuta 1994, yhteisistä maahantulo- ja maastapoistumisleiman ominaisuuksista (SCH/Com-ex (94) 16 rev)



Virallinen lehti nro L 239 , 22/09/2000 s. 0166 - 0167



TOIMEENPANEVAN KOMITEAN PÄÄTÖS, tehty 21 päivänä marraskuuta 1994, yhteisen maahantulo- ja maastapoistumisleiman ominaisuuksista (SCH/Com-ex (94) 16 rev) TOIMEENPANEVA KOMITEA, joka ottaa huomioon Schengenin sopimuksen soveltamisesta tehdyn yleissopimuksen 132 artiklan, ottaa huomioon kyseisen yleissopimuksen 6 artiklan, on saanut tiedoksi ja hyväksyy asiakirjan SCH/I-front (94) 43, ja ON PÄÄTTÄNYT SEURAAVAA: Sopimusvaltioiden käyttämän yhteisen maahantulo- ja maastapoistumisleiman ominaisuudet määräytyvät asiakirjassa SCH/Gem-Handb (93) 15(1) vahvistettujen periaatteiden mukaisesti. Heidelbergissä 21 päivänä marraskuuta 1994. Puheenjohtaja Bernd Schmidbauer (1) Luottamuksellinen asiakirja. Ks. SCH/Com-ex (98) 17. YHTEINEN MAAHANTULO- JA MAASTAPOISTUMISLEIMA SCH/I-Front (94) 43 Sopimuspuolet noudattavat maahantulon ja maastapoistumisen yhteydessä ulkorajoilla käytettäviä leimoja hankkiessaan 17 päivänä syyskuuta 1993 päivätyn asiakirjan - SCH/Gem-Handb (93) 15 - mukaisessa yhteisen maahantulo- ja maastapoistumisleiman valmistusta koskevassa ohjekirjassa annettuja ohjeita. Ohjekirjassa määrätään erityisesti kaksiväristen leimojen käytöstä. Yksivärisiä yhteisiä maahantulo- ja maastapoistumisleimoja, jotka on jo hankittu ja jaettu rajavalvontapaikoille, voidaan käyttää poikkeuksellisesti siihen saakka, kunnes niiden tilalle on hankittu uudet leimat. Korvaavien leimojen on kaikissa tapauksissa oltava kaksivärisiä.